ΠΕΡΙΕΧΟΜΕΝΑ
ΑΠΟΦΑΣΕΙΣ
Χαρακτηρισμός ως διατηρητέου του κτιρίου που
βρίσκεται επί των οδών Μαυροδήμου και Θεμιστοκλέους στον οικισμό «Μαρτίνο» της Δημο-
τικής Ενότητας Οπουντίων του Δήμου Λοκρών
(Ν. Φθιώτιδας) και καθορισμός ειδικών όρων και
περιορισμών δόμησης αυτού.
Μερική ανάκληση της 1448/22-7-1996 (Δ΄ 1011)
απόφασης του Αναπληρωτή Περιφερειακού Διευθυντή κήρυξης ως αναδασωτέας, έκτασης, εμ-
βαδού 763,13 τ.μ., στην θέση «Χατζή» της Τοπικής
Κοινότητας Ελαιοχωρίου του Δήμου Παγγαίου
της Περιφερειακής Ενότητας Καβάλας.
ΑΠΟΦΑΣΕΙΣ
Αριθμ. ΥΠΕΝ/ΔΝΕΠ/33812/1634
(1)
Χαρακτηρισμός ως διατηρητέου του κτιρίου που
βρίσκεται επί των οδών Μαυροδήμου και Θεμιστοκλέους στον οικισμό «Μαρτίνο» της Δημο-
τικής Ενότητας Οπουντίων του Δήμου Λοκρών
(Ν. Φθιώτιδας) και καθορισμός ειδικών όρων και
περιορισμών δόμησης αυτού.
Ο ΥΦΥΠΟΥΡΓΟΣ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις του άρθρου 6 (παρ. 3 εδάφ. α και β) του
ν. 4067/2012 «Νέος Οικοδομικός Κανονισμός» (Α΄ 79),
όπως ισχύει.
2. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (άρθρο πρώτο του
π.δ. 63/2005, Α΄ 98), όπως διατηρήθηκε σε ισχύ με την
περ. 22 του άρθρου 119 του ν. 4622/2019 (Α΄ 133).
3. Την υπ’ αρ. ΥΠΕΝ/ΥΠΡΓ/67414/8290/23-07-2019
κοινή απόφαση του Πρωθυπουργού και του Υπουργού
Περιβάλλοντος και Ενέργειας «Ανάθεση αρμοδιοτήτων
στον Υφυπουργό Περιβάλλοντος και Ενέργειας, Δημήτριο Οικονόμου» (Β΄ 3107).
4. Την από 29-10-2019 αιτιολογική έκθεση της Διεύθυνσης Αρχιτεκτονικής Οικοδομικών Κανονισμών και
Αδειοδοτήσεων του Υπουργείου Περιβάλλοντος και
Ενέργειας και το ΥΠΕΝ/ΔΑΟΚΑ/66384/2716/29-10-2019
έγγραφο της ίδιας υπηρεσίας προς το Δήμο Λοκρών και
τον ενδιαφερόμενο.
5. Την υπ’ αρ. 9364/28-01-2020 δήλωση του ενδιαφερόμενου για την αποδοχή της από 29-10-2019 αιτιολο-
γικής έκθεσης.
6. Την υπ’ αρ. 24η/συν. 2η/12-03-2020 γνωμοδότηση
του Κεντρικού Συμβουλίου Αρχιτεκτονικής.
7. Το γεγονός ότι παρήλθε άπρακτη η τασσόμενη
εκ του νόμου προθεσμία για την τήρηση της διαδικασίας που προβλέπεται από την παρ. 3α του άρθρου 6 του
ν. 4067/2012, όπως ισχύει.
8. Το γεγονός ότι από τις κανονιστικές διατάξεις της
παρούσας απόφασης δεν προκαλείται δαπάνη σε βάρος
του κρατικού προϋπολογισμού και του προϋπολογισμού
του οικείου Δήμου,
9. Το γεγονός ότι η παρούσα απόφαση δεν εμπίπτει
στο πεδίο εφαρμογής του άρθρου 109 του ν. 4622/2019
(Α΄ 133), καθότι ως πράξη με μικτό χαρακτήρα διαθέτει στοιχεία εν μέρει ατομικά και εν γένει κανονιστικά,
ο διαχωρισμός των οποίων δεν είναι δυνατός [σχετ. η
υπ’ αρ. 59/7.2.2020 (ΑΔΑ: Ω5Α146ΜΓΨ7-Δ1Ε) εγκύκλιος του Υπουργού Επικρατείας «Οδηγίες εφαρμογής του
άρθρου 109 του ν. 4622/2019 (Α΄ 133) σχετικά με την
αρμοδιότητα των Προϊσταμένων Γενικών Διευθύνσεων
των Υπουργείων για την τελική υπογραφή ατομικών διοικητικών πράξεων»] αποφασίζουμε:
1. Χαρακτηρίζεται ως διατηρητέο το κτίριο που βρίσκεται επί των οδών Μαυροδήμου και Θεμιστοκλέους
στον οικισμό «Μαρτίνο» της Δημοτικής Ενότητας Οπουντίων του Δήμου Λοκρών (Ν. Φθιώτιδας), φερόμενο ως
ιδιοκτησία του Βασίλειου Τράκου, όπως φαίνεται στο
σχετικό πρωτότυπο διάγραμμα σε κλίμακα 1:500 που
θεωρήθηκε από τον Προϊστάμενο της Διεύθυνσης Τοπογραφικών Εφαρμογών και που αντίτυπο του σε φω-
τοσμίκρυνση δημοσιεύεται με την παρούσα απόφαση.
2. Ως διατηρητέο χαρακτηρίζεται το αρχικό κτίριο,
καθώς και οι εναρμονιζόμενες με αυτό μεταγενέστερες
προσθήκες, όχι όμως και τα πάσης φύσεως καθ’ ύψος
ή κατ’ επέκταση υπάρχοντα προσκτίσματα ή μεταγενέστερες επεμβάσεις που αλλοιώνουν το αρχικό κτίριο.
Ο καθορισμός των προσκτισμάτων ή μεταγενέστερων
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Ιουνίου 2020
ΤΕΥΧΟΣ ΤΕΤΑΡΤΟ
Αρ. Φύλλου 293
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 293/04.06.2020
επεμβάσεων που αλλοιώνουν το αρχικό κτίριο πραγματοποιείται από το οικείο Συμβούλιο Αρχιτεκτονικής (Σ.Α.).
3. Στο χαρακτηριζόμενο ως διατηρητέο κτίριο απαγορεύεται κάθε αφαίρεση, αλλοίωση ή καταστροφή τόσο
των επί μέρους αρχιτεκτονικών ή καλλιτεχνικών και διακοσμητικών στοιχείων του, όσο και του κτιρίου συνολικά,
πλην των προσκτισμάτων ή των στοιχείων του για τα
οποία το Συμβούλιο Αρχιτεκτονικής έχει γνωμοδοτήσει
για την αφαίρεσή τους.
4. Επιτρέπεται η επισκευή, ο εκσυγχρονισμός των εγκαταστάσεων, η ενίσχυση του φέροντα οργανισμού, καθώς
και επεμβάσεις για λόγους λειτουργικούς του διατηρητέου κτιρίου και επαναφορά αρχικών στοιχείων μετά από
τεκμηρίωση, εφόσον δεν αλλοιώνεται ο αρχιτεκτονικός
χαρακτήρας και δεν θίγονται τα διατηρητέα στοιχεία του.
5. α. Δεν επιτρέπεται η τοποθέτηση φωτεινών επιγραφών και διαφημίσεων στο διατηρητέο κτίριο
β. Επιτρέπεται η τοποθέτηση επιγραφών μικρών διαστάσεων που πληροφορούν για τη χρήση των χώρων
του κτιρίου.
6. Αιτήσεις για προσθήκη στο ακίνητο αποστέλλονται
στην αρμόδια υπηρεσία του Υπουργείου Περιβάλλοντος και Ενέργειας με γνώμη του Συμβουλίου Αρχιτε-
κτονικής για ειδική ρύθμιση, σύμφωνα με τις διατάξεις
του άρθρου 6 παρ. 3γ του ν. 4067/2017, εφόσον δεν
παραβλάπτεται το διατηρητέο κτίριο και ο χώρος που
το περιβάλλει.
7. Για οποιαδήποτε επέμβαση στον εξωτερικό και
εσωτερικό χώρο του διατηρητέου κτιρίου, καθώς και
για την τοποθέτηση επιγραφών απαιτείται η έγκριση του
Συμβουλίου Αρχιτεκτονικής.
8. Η ισχύς της παρούσας απόφασης αρχίζει από τη
δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 293/04.06.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 293/04.06.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 293/04.06.2020
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 11 Μαΐου 2020
Ο Υφυπουργός
ΔΗΜΗΤΡΙΟΣ ΟΙΚΟΝΟΜΟΥ
Ι
Αριθμ. 5274
(2)
Μερική ανάκληση της 1448/22-7-1996 (Δ΄ 1011)
απόφασης του Αναπληρωτή Περιφερειακού Διευθυντή κήρυξης ως αναδασωτέας, έκτασης,
εμβαδού 763,13 τ.μ., στην θέση «Χατζή» της Τοπικής Κοινότητας Ελαιοχωρίου του Δήμου Παγ-
γαίου της Περιφερειακής Ενότητας Καβάλας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις του άρθρου 44 του ν. 998/1979 (Α΄ 289),
όπως ισχύει.
3. Τις διατάξεις της παρ. 9 του άρθρου 17 του ν. 3889/
2010 (Α΄ 182), όπως προστέθηκε με την παρ. 3 του άρθρου δεύτερου του ν. 4462/2017 (Α΄ 39).
4. Τις διατάξεις των άρθρων 6 και 280 του ν. 3852/2010
«Νέας Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α΄
87).
5. Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξε-
ων των κυβερνητικών, διοικητικών και αυτοδιοικητικών
οργάνων στο διαδίκτυο “Πρόγραμμα Διαύγεια” και άλλες
διατάξεις» (Α΄ 112).
6. Τις διατάξεις του ν. 4280/2014 «Περιβαλλοντική αναβάθμιση και ιδιωτική πολεοδόμηση - Βιώσιμη ανάπτυξη
οικισμών - Ρυθμίσεις δασικής νομοθεσίας και άλλες διατάξεις» (Α΄ 159).
7. Τις διατάξεις του άρθρου 56 του ν. 4257/2014 «Επείγουσες ρυθμίσεις αρμοδιότητας Υπουργείου Εσωτερι-
κών» (Α΄ 93).
8. Τις διατάξεις των άρθρων 28 και 28Α του ν. 4325/2015
«Εκδημοκρατισμός της διοίκησης - Καταπολέμηση Γραφειοκρατίας και Ηλεκτρονική Διακυβέρνηση. Αποκατά-
σταση αδικιών και άλλες διατάξεις» (Α΄ 47).
9. Την υπ’ αρ. 14138/15-5-2017 απόφαση του Υπουργού Εσωτερικών (Υ.Ο.Δ.Δ. 250) για τον διορισμό του
Συντονιστή Αποκεντρωμένης Διοίκησης Μακεδονίας
- Θράκης.
10. Τις διατάξεις του π.δ. 142/2010 (Α΄ 235), με θέμα
την ίδρυση και διάρθρωση του Οργανισμού της Αποκεντρωμένης Διοίκησης Μακεδονίας - Θράκης.
11. Τις υπ’ αρ. 153373/441/22-2-2017 (ΑΔΑ: 61ΤΗ4653Π8Ω7Θ) και 158577/1580/4-7-2017 (ΑΔΑ: Ψ1Ρ74653Π8-
Ω1Ω) εγκυκλίους του Αναπληρωτή Υπουργού Περιβάλλοντος και Ενέργειας.
12. Την υπ’ αρ. 1448/22-7-1996 απόφαση του Αναπληρωτή Περιφερειακού Διευθυντή Καβάλας «Κήρυξη
αναδασωτέας κοινόχρηστης δασικής έκτασης 1,5 στρέμματος στην θέση “Χατζή” κοινότητας Ελαιοχωρίου του Ν.
Καβάλας» (Δ΄ 1011).
13. Τις υπ’ αρ. 13197/17-2-2015, 58255/4-9-2017 και
21638/11-4-2018 διαταγές της Γενικής Διεύθυνσης Δασών και Αγροτικών Υποθέσεων της Αποκεντρωμένης
Διοίκησης Μακεδονίας Θράκης.
14. Την υπ’ αρ. 21840/30-10-2017 (ΑΔΑ: ΩΓ2ΘΟΡ1ΥΞΨ8) απόφαση του Διευθυντή Δασών Καβάλας «Ανάρ-
τηση των δασικών χαρτών του υπολοίπου των Δήμων
Καβάλας και Παγγαίου, ήτοι 1) Δ.Κ. Ζυγού, 2) Φιλίππων
(Δ.Κ. Κρηνίδων, Τ.Κ. Φιλίππων, Τ.Κ. Λυδίας, Τ.Κ. Πολυστύλου), 3) Δ.Κ. Καρβάλης, 4) Τ.Κ. Αμυγδαλεώνος, 5) Τ.Κ. Κο-
ρυφών, 6) Τ.Κ. Κρυονερίου, 7) Τ.Κ. Λιμνιών, 8) Τ.Κ. Παλαιάς
Καβάλας, 9) Τ.Κ. Πολυνέρου, 10) Τ.Κ. Χαλκερού, 11) Νικήσιανης (Δ.Κ. Νικήσιανης, Τ.Κ. Γεωργιανής), 12) Τ.Κ. Ακρο-
ποτάμου, 13)  Τ.Κ.  Αμισιανών, 14)  Τ.Κ.  Αντιφιλίππων,
15) Τ.Κ. Αυλής, 16) Τ.Κ. Δωματίων, 17) Τ.Κ. Ελαιοχωρίου,
18) Τ.Κ. Κηπίων, 19) Τ.Κ. Κοκκινοχώματος, 20) Τ.Κ. Μελισσοκομείου, 21) Τ.Κ.  Μεσιάς, 22) Τ.Κ.  Μεσορόπης,
23) Τ.Κ. Μουσθένης, 24) Τ.Κ. Μυρτοφύτου, 25) Ορφανού
(Τ.Κ. Ορφανίου, Τ.Κ. Γαληψού, Τ.Κ. Κάριανης, Τ.Κ. Οφρυνίου), 26) Τ.Κ. Παλαιοχωρίου, 27) Τ.Κ. Πλατανοτόπου,
28) Τ.Κ. Ποδοχωρίου, 29) Τ.Κ. Σιδηροχωρίου, 30) Τ.Κ. Φωλέας, 31) Τ.Κ. Χρυσοκάστρου της Περιφερειακής Ενότη-
τας Καβάλας και πρόσκληση για υποβολή αντιρρήσεων
κατά του περιεχομένου τους.
15. Την υπ’ αρ. 3697/26-2-2020 εισήγηση-αναφορά του
Δασαρχείου Καβάλας.
16. Την υπ’ αρ. 3729/9-3-2020 εισήγηση-αναφορά της
Διεύθυνσης Δασών Καβάλας, αποφασίζουμε:
Ανακαλούμε μερικώς, σύμφωνα με τις διατάξεις του
άρθρου 44 του ν. 998/1979, όπως τροποποιήθηκε και
ισχύει, την υπ’ αρ. 1448/22-7-1996 (Δ΄ 1011) απόφαση
του Αναπληρωτή Περιφερειακού Διευθυντή Καβάλας,
με την οποία κηρύχθηκε ως αναδασωτέα έκταση, επιφάνειας 1,5 στρεμμάτων, εμβαδού 763,13 τ.μ., στην δασική
θέση «Χατζή» της Τοπικής Κοινότητας Ελαιοχωρίου του
Δήμου Παγγαίου της Περιφερειακής Ενότητας Καβάλας.
Η εν θέματι έκταση, εμβαδού 763,13 τ.μ., σύμφωνα με το
δασικό χάρτη της Τ.Κ. Ελαιοχωρίου του Δήμου Παγγαίου,
που αναρτήθηκε με την υπό στοιχείο [14] απόφαση του
Διευθυντή Δασών Καβάλας, κατατάχθηκε στην κατηγορία ΑΑ (Άλλης μορφής το έτος 1945 - Άλλης μορφής κατά
τον πρόσφατο ορθοφωτοχάρτη) (KATHGORAL DX) και ΑΝ
(έκταση κηρυγμένη ως αναδασωτέα) (KATHGORAL 2) και
συνεπώς δεν αποτελούσε ούτε αποτελεί δάσος ή δασική
έκταση, σύμφωνα με την φωτοερμηνεία των παλαιότερων
και των πρόσφατων αεροφωτογραφιών.
Η αναφερόμενη επιφάνεια, με Κωδικό Αριθμό DKA
2101601186, ορίζεται με στοιχεία [1,2,3,…,8,9,1] και τις
αντίστοιχες συντεταγμένες, όπως αυτές αποτυπώνονται
στο επισυναπτόμενο τοπογραφικό διάγραμμα, κλίμακας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 293/04.06.2020
1:100, το οποίο περιέχει απόσπασμα προσανατολιστικού
χάρτη σε κλίμακα 1:5000.
Κατά της παρούσας απόφασης, επιτρέπεται υποβολή
αίτησης ακύρωσης στο Τριμελές Διοικητικό Εφετείο Θεσσαλονίκης (άρθρο 47 του ν. 3900/2010 - Α΄ 213) εντός
προθεσμίας εξήντα (60) ημερών, αρχόμενη από την επόμενη της δημοσίευσή της (άρθρο 46 του π.δ. 18/1989).
Επίσης, κατά της παρούσας απόφασης, επιτρέπεται
υποβολή αίτησης ανάκλησης ή τροποποίησης, προς
τον οικείο Συντονιστή Αποκεντρωμένης Διοίκησης
Μακεδονίας - Θράκης, από οποιονδήποτε έχει έννομο
συμφέρον, σύμφωνα με τις διατάξεις της παρ. 3 του άρθρου 35 του ν. 4280/2014 και της παρ. 4 του άρθρου 44
του ν. 998/1979, όπως ισχύει.
Με την απόφαση αυτή, δεν προκαλείται δαπάνη σε
βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 293/04.06.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 293/04.06.2020
Κείμενα προς δημοσίευση: webmaster.et@et.gr
Η απόφαση αυτή να δημοσιευθεί στην Εφημερίδα της Κυβερνήσεως.
Θεσσαλονίκη, 31 Μαρτίου 2020
Ο Συντονιστής Αποκεντρωμένης Διοίκησης
ΙΩΑΝΝΗΣ ΣΑΒΒΑΣ

[Source: 20200400293.pdf | Tokens: 10510]